EkBass/fiwiki-20250220-pages-articles huggingface dataset:
Hakodate

Hakodate () on satamakaupunki Hokkaidōlla, Japanissa. Sen asukasluku on 239 813 (vuonna 2024) ja pinta-ala 677,95 neliökilometriä. Hakodate on nimitetty yhdeksi Japanin ydinkaupungeista. == Historia == Hakodate perustettiin vuonna 1454, kun Kōno Masamichi rakensi palatsin Hakodatevuoren juurelle. Hakodaten satama avattiin yhdysvaltalaiselle kaupalle 31. maaliskuuta 1853 kommodori Matthew Perryn neuvotteleman Kanagawan sopimuksen mukaisesti. Hakodatessa on länsimaalaistyylinen, viisisakaraisen tähden muotoinen Goryōkaku-linnake, joka rakennettiin vuonna 1866. Meiji-restauraation viimeisen vaiheen aikana shōgunille uskolliset joukot miehittivät linnakkeen ja perustivat Hokkaidōlle Ezon tasavallan. Enomoto Takeakin johtamaan kapinaan osallistui myös joukko ranskalaisia sotilaita johtajanaan Jules Brunet, joka oli toiminut shōgunin armeijan sotilaallisena neuvonantajana. Linnake antautui vuonna 1869 hallituksen joukkojen kanssa käytyjen taisteluiden jälkeen. Nykyään linnake on puisto ja suosittu hanami-paikka. Hakodatesta tuli virallisesti kaupunki 1. elokuuta 1922. Ympäryskunnat Toi, Esan, Todohokke ja Minami-Kayabe liitettiin Hakodateen vuonna 2004, jolloin kaupungin pinta-ala lähes kaksinkertaistui. == Maantiede ja ilmasto == == Kulttuuri == Hakodate on tunnettu ruoastaan ja Hakodate minatomatsuri -satamafestivaalistaan. == Ystävyys- ja sisarkaupungit == * Aomori, Aomorin prefektuuri, Japani * Saku, Naganon prefektuuri, Japani * Goyang, Etelä-Korea * Halifax, Kanada * Južno-Sahalinsk, Venäjä * Lake Macquarie, Australia * Tianjin, Kiina * Vladivostok, Venäjä == Lähteet == == Aiheesta muualla == * Hakodaten kaupungin sivut * Hakodate Wikivoyagessa * The Hokkaido Shimbun Press: The City of Hakodate *
Samuelin Poloneesi

Samuelin Poloneesi on kansanmusiikkitapahtuma, joka kiertää vuosittain eri paikkakunnilla. Se on Suomen Kansanmusiikkiliiton vuosittainen päätapahtuma ja talvikauden suurin kansanmusiikkitapahtuma Suomessa. Samuelin Poloneesiin osallistuu sekä alan harrastajia että ammattilaisia. Ohjelmisto pyritään rakentamaan mahdollisimman monipuoliseksi. Järjestävällä paikkakunnalla konsertteja pidetään kouluissa, päiväkodeissa, kauppakeskuksissa, sairaaloissa, pubeissa ja konserttisaleissa. Tapahtuma on järjestetty vuodesta 1972 alkaen, kymmenenä ensimmäisenä vuonna Finlandia-talossa. Helsingissä se järjestetään edelleen noin joka kolmas vuosi. ==Uusimmat tapahtumat== Poloneesi järjestettiin vuonna * 2004 Salossa * 2005 Helsingissä * 2006 Joensuussa * 2007 Rovaniemellä * 2008 Porissa * 2009 Helsingissä * 2010 Kaustisella * 2011 Savonlinnassa * 2012 Helsingissä * 2013 Haminassa * 2014 Raumalla * 2015 Helsingissä * 2016 Kokkolassa * 2017 Kuopiossa * 2018 Helsingissä * 2019 Oulussa * 2020 livestriimattuna osana SottisiMoves- tapahtumaa * 2021 Helsingissä livestriimattuna * 2023 Turussa * 2024 Helsingissä * 2025 Torniossa ja Haaparannassa. ==Aiheesta muualla== * Samuelin Poloneesin kotisivu Luokka:Kansanmusiikkitapahtumat Suomessa
Messier 72

Messier 72 (M72, NGC 6981) on Vesimiehen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Charles Messier lisäsi sen luetteloonsa samana vuonna. Himmeytensä vuoksi he pitivät joukkoa aluksi kaasusumuna, mutta nykyään sen tiedetään olevan noin 55 000 valovuoden päässä Linnunradan keskuksen toisella puolella sijaitseva tähtijoukko. Noin 8-9 miljardin vuoden ikäisenä se on varsin nuori pallomaiseksi joukoksi. M72:n suhteellinen kirkkaus on 9,4, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken. == Lähteet == == Aiheesta muualla == * SEDSin Messier -sivut M72:sta 072 M072 6981
Hyvyys

Hyvyys on moraalinen ja laaja käsite, jolla yleensä viitataan suosittavaan käyttäytymiseen tilanteessa, jossa pitää valita useamman vaihtoehdon välillä. Hyvyyden vastakohtana pidetään pahuutta. Platonille korkein olemassa oleva idea oli ’Hyvän’ idea, joka oli kaiken tiedon ja muun muassa kaiken eettisesti hyvän taustalla. == Katso myös == * Altruismi * Arvo * Hyve * Hyvä elämä * Hyvä ja paha == Lähteet == == Kirjallisuutta == * * == Aiheesta muualla == * * Korpela, Jukka K.: Hyvän ongelma: miksi hyvyyttä on olemassa? 18.2.2002. * Luokka:Arvot Luokka:Etiikka Luokka:Filosofian termit Luokka:Seulonnan keskeiset artikkelit
Hyvän idea

’Hyvän’ idea ( tai ) on Platonin käyttämä nimitys hänen ideaoppinsa kaikkein korkeimmasta ideasta. Käsite esiintyy ennen kaikkea Platonin dialogissa Valtio. == ’Hyvän’ idea Valtiossa == Platonin mukaan ’Hyvän’ idea on kaiken tiedon perimmäinen kohde, vaikkakaan se ei itsessään ole tietoa, ja olemassaolevat asiat saavat siitä arvonsa ja hyödyllisyytensä. Ihmiset tavoittelevat hyvää, mutta kukaan ei voi toivoa onnistuvansa tässä ilman filosofista toimintaa. Filosofisen tutkimuksen ja kaikkein perustavimman oppialan, dialektiikan, kohde on "’Hyvän’ idea. Valtiossa esittämässään aurinkovertauksessa Platon vertaa ’Hyvän’ ideaa aurinkoon siinä, että aivan samoin kuin aurinko tekee kaikki fysikaaliset kappaleet näkyviksi ja synnyttää elämän maahan, samalla tavalla ’Hyvän’ idea tekee kaikki muut universaalit käsitettäviksi ja eräällä tavalla tarjoaa olemassaolon kaikille muille ideoille, vaikka hyvä itsessään ylittääkin olemassaolon.Platon: Valtio 509b. Toisin sanoen ’Hyvän’ idean ja tiedon välinen suhde vertautuu auringon ja kaiken näkyvän väliseen suhteeseen. ’Hyvän’ idea antaa tieteellisen tiedon kohteille niiden olemuksen (ousia) ja tekee niistä tiedettävissä olevia. Totuus, oikeudenmukaisuus, kauneus ja monet muut filosofisen tutkimuksen kohteena ideaalit ovat kaikki siis loppujen lopuksi johdettuja ’Hyvän’ ideasta. Näin ’Hyvän’ idea on samalla muun muassa se absoluuttinen mitta, joka määrittää oikeudenmukaisuuden valtiossa. Oikeudenmukaisessa ja ihanteellisessa valtiossa hallitsijoina toimivat filosofikuninkaat ovat niitä, jotka ovat kykeneviä näkemään ’Hyvän’ idean ja siksi kykeneviä hallitsemaan valtiota. Eräs klassinen kysymys kuuluu, voidaanko Platonin ’Hyvän’ idea yhdistää jumalaan, toisin sanoen onko se itse asiassa platonilaisen filosofian nimitys jumalalle? Platonilla itsellään näin ei ollut, koska jumala oli hänelle äärimmäisen hyvä sielu, ei idea. Platonismista vaikutteita saaneessa kristillisessä teologiassa ’Hyvän’ idea on kuitenkin usein yhdistetty Jumalaan ja teologit ovat käyttäneet Jumalasta samanlaista kieltä kuin Platon ’Hyvän’ ideastaan. == ’Hyvän’ idea myöhemmin == Dialoginsa Parmenides toisessa osassa Platon kehitteli puolestaan ajatusta "Yhdestä", joka on ’Hyvän’ idean tavoin ideoiden muodostaman hierarkian huipulla, kaiken olemassaolevan lähde ja täydellisen transsendentti, niin ettei siitä voida sanoa muuta kuin että se on ’Yksi’.Platon: Parmenides 137c–166c. Myöhemmässä platonismissa, erityisesti uusplatonismissa, ’Hyvän’ käsitettiin olevan sama kuin tämä ’Yksi’. Tämä ’Hyvä’ tai ’Yksi’ yhdistettiin edelleen korkeimpaan Jumalaan tai jumalalliseen mieleen. Tällainen ajattelu ilmenee muun muassa Plotinoksen viidennessä Enneadissa ja Numenioksella. Myös tämä ajatus Jumalasta vaikutti myöhemmin kristilliseen teologiaan, muun muassa Pseudo-Dionysios Areopagitaan. Toisaalta uusplatonismi saattoi yhtä hyvin saada vaikutteita kristillisestä ajattelusta. == Katso myös == * Liikkumaton liikuttaja * Summum bonum == Lähteet== == Kirjallisuutta == * Platon: Parmenides. Teoksessa * Platon: Valtio. Teoksessa Luokka:Filosofian termit Luokka:Metafysiikka Luokka:Platonismi
Naughty Dog

Naughty Dog on yhdysvaltalainen videopelejä tekevä yritys, jonka perustivat Andy Gavin ja Jason Rubin vuonna 1984. Yhtiön päämaja sijaitsee Santa Monicassa Kaliforniassa, ja se työllistää yli 200 henkilöä. Naughty Dog on ollut Sonyn omistuksessa vuodesta 2001. Evan Wells toimii yhdessä Neil Druckmannin kanssa yrityksen pääjohtajina. Joulukuussa 2024 Naughty Dog kertoi seuraavan pelinsä olevan Intergalactic: The Heretic Prophet, jota studio on työstänyt vuodesta 2020 lähtien. ==Pelit== ===Sega Mega Drive=== * Rings of Power (1991) ===3DO Interactive Multiplayer=== *Way of the Warrior (1994) ===PlayStation=== *Crash Bandicoot (1996) *Crash Bandicoot 2: Cortex Strikes Back (1997) *Crash Bandicoot 3: Warped (1998) *Crash Team Racing (1999) ===PlayStation 2=== *Jak and Daxter: The Precursor Legacy (2001) *Jak II: Renegade (2003) *Jak 3 (2004) *Jak X (2005) ===PlayStation 3=== *Uncharted: Drake's Fortune (2007) *Uncharted 2: Among Thieves (2009) *Uncharted 3: Drake’s Deception (2011) *The Last of Us (2013) ===PlayStation Vita=== *Uncharted: Golden Abyss (2011) ===PlayStation 4=== * The Last of Us: Remastered (2014) * Uncharted: The Nathan Drake Collection (2015) * Uncharted 4: A Thief’s End (2016) * Uncharted: The Lost Legacy (2017) * The Last of Us Part II (2020) ===PlayStation 5=== * Uncharted: Legacy of Thieves Collection (2022) * The Last of Us Part I (2022) * Intergalactic: The Heretic Prophet (tulossa) == Lähteet == ==Aiheesta muualla== *Naughty Dogin kotisivu Luokka:Yhdysvaltalaiset videopeliyritykset
Mundurukulaiset kielet

Mundurukulaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Yksi kielistä on jo sammunut, ja jäljellä olevista ainakin kuruaya on vaarassa sammua. Kieli Murteet Alue(et) Arvioitu puhujamäärä ISO 639-3 kuruaya ala-Xingujoen sivujokien rannoilla, Pará (Brasilia) 50-150 `[kyr]` munduruku Tapajós- ja Madeirajokien rannoilla, Pará ja Amazonas (Brasilia) noin 7 000 `[myu]` == Lähteet == Luokka:Tupi- kielet
Messier 75

Messier 75 (M75, NGC 6864) on Jousimiehen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Charles Messier lisäsi sen luetteloonsa samana vuonna. Se sijaitsee 68 000 valovuoden päässä Maasta ja on leveydeltään noin 67 valovuotta. Joukon iäksi on arvioitu noin 7-9 miljardia vuotta. M75:n suhteellinen kirkkaus on 8,6, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken. == Lähteet == == Aiheesta muualla == * SEDSin Messier -sivut M75:sta 075 M075 6864
M75

* Messierin luettelon kohde 75 * M75, jugoslavialainen käsikranaatti * M75, yhdysvaltalainen miehistönkuljetusvaunu
Facelift (autosuunnittelu)

200px Mercedes-Benz SL ennen ja jälkeen faceliftin. Facelift on autoteollisuudessa käytetty tapa, jolla pyritään automallin kilpailukyvyn ja kiinnostavuuden ylläpitoon pienemmillä kustannuksilla ja nopeammalla aikataululla kuin suunnittelemalla täysin uusi mallisukupolvi. Tällöin esimerkiksi voidaan uusia ajovalot ja etupuskuri, mutta parannuksia, ainakaan kovin suuria, ei välttämättä tehdä perusrakenteiden osalta. Nykyisin facelift- uudistukseen voi sisältyä esimerkiksi helposti toteutettavia parannuksia auton tietotekniikassa ja ohjelmistoissa, esimerkiksi mahdollistamalla uudenlaisia tapoja älypuhelimen ja auton langattomaan yhteistoimintaan. Facelift on plastiikkakirurgiasta otettu termi ja tarkoittaa kasvojenkohotusta. Termi korostaa nimenomaan muutoksia tuotteen ulkonäössä, ei niinkään muussa rakenteessa tai tekniikassa. ==Katso myös== *Konseptiauto ==Lähteet== Luokka:Teollisuus Luokka:Autotekniikka Luokka:Englanninkieliset sanat ja sanonnat
Chris Wedge

Chris Wedge (s. 1957) on yhdysvaltalainen elokuvaohjaaja, elokuvatuottaja ja käsikirjoittaja. Hän on ohjannut muun muassa elokuvat Salainen valtakunta (2013), Ice Age 2 (2006), Robots (2005), Ice Age (2002), Bunny (1998), Balloon Guy (1987) ja Tuber's Two Step (1985). ==Aiheesta muualla== * *BBC:n haastattelu Luokka:Yhdysvaltalaiset elokuvaohjaajat Luokka:Yhdysvaltalaiset animaattorit Luokka:Oscar-palkinnon saajat Luokka:Vuonna 1957 syntyneet Luokka:Elävät henkilöt
Louis Antoine François Baillon

Louis Antoine François Baillon (20. tammikuuta 1778 Montreuil-sur-Mer – 3. joulukuuta 1855 Abbeville) oli ranskalainen eläintieteilijä. Hänen isänsä Emmanuel Baillon (1742–1802) oli lakimies ja Pariisin Muséum national d'histoire naturellen asiamies. Isänsä johdolla François Baillon perehtyi luonnonhistoriaan ja työskenteli museossa eläintieteilijä René Maugén assistenttina 1798–1799. Menetettyään mahdollisuutensa professorin virkaan François Baillon ryhtyi museon asiamieheksi. Erityisen tunnustettu hän on preparoimistaan valaiden (Cetacea) luurangoista ja Abbevillen eläimistöä käsittelevästä monografiasta Catalogue des mammifères, oiseaux, reptiles, poissons et mollusques testacés marins observés dans l’arrondissement d’Abbeville. François Baillonin tieteelle kuvailemia lintulajeja on muun muassa lyhytnokkahanhi. Luokka:Ranskalaiset eläintieteilijät Luokka:Ranskalaiset ornitologit Luokka:Vuonna 1778 syntyneet Luokka:Vuonna 1851 kuolleet
Tykinruoka

Tykinruoka on puhekielessä halventava termi sotilaille, jotka ovat kärsineet suuria tappioita taisteluissa. Kuitenkaan sotilaita ei laiteta tykkiin, vaan sen "ruokaa" ovat ladattavat ammukset ja vasta ammuttaessa niistä räjähtävät sirpaleet "syövät" sotilaita. Termin tarkoituksena on kuvata sodassa oman puolen johdon sotilaiden käyttöä huomioimatta vihollisen aseiden tehokkuutta, ikään kuin he olisivat vähäarvoista "ihmismateriaalia" "korkeampien" taktisten tai strategisten tavoitteiden vuoksi. Suurtappiot voidaan ennakoida ja hyväksytään kyynisesti. Varhainen merkintä termille löytyy ranskalaisen François-René de Chateaubriandin keisari Napoleon I:n vastaisesta lehtisestä De Buonaparte et des Bourbons vuodelta 1814, jossa kritisoitiin armeijan asennetta alokkaitaan kohtaan: "Miesten elämän ja Ranskan halveksunta on saavuttanut sen pisteen, että alokkaita kutsutaan vain raaka-aineeksi ja tykinruuaksi.""On en était venu à ce point de mépris pour la vie des hommes et pour la France, d'appeler les conscrits la matière première et la chair à canon." De Buonaparte et des Bourbons == Katso myös == * Volkssturm * Ihmisaalto == Lähteet == Luokka:Sodankäynti
William Walton

William Turner Walton (29. maaliskuuta 1902 – 8. maaliskuuta 1983) oli brittiläinen säveltäjä. Walton syntyi Oldhamissa ja aloitti uransa laulamalla kuorossa. Hänen ensimmäinen suurimuotoinen teoksensa oli viulukvartetto, jota Walton alkoi työstää 1918. Walton kävi Oxfordin yliopistoa, mutta jätti opintonsa kesken 1920. Hän lähti Lontooseen ja ansaitsi elantonsa 1920-luvulla pääasiassa soittamalla viulua jazzklubeilla. Vuonna 1929 Walton sävelsi alttoviulukonserttonsa, jota esitetään yhä säännöllisesti. Teoksen oli tilannut häneltä alttoviulisti Lionel Tertis. Ensiesityksen piti kuitenkin myöhemmin Paul Hindemith. Waltonin ensimmäinen sinfonia sai kantaesityksensä marraskuussa 1935. Muuhun tuotantoon kuuluu mm. ooppera Troilus and Cressida (1954), toinen sinfonia (1960), viulukonsertto (1939) sekä kuoroteos Belshazzar's Feast (1931). Walton lyötiin ritariksi vuonna 1951 ja hänestä tuli Order of Meritin jäsen 1967. Hän oli asettunut vuonna 1949 Ischian saarelle Italiaan, jossa hän kuoli maaliskuun aamuna vuonna 1983. == Aiheesta muualla == * William Walton -aiheiset sivut Luokka:Brittiläiset säveltäjät Luokka:Vuonna 1902 syntyneet Luokka:Vuonna 1983 kuolleet
László Lajtha

László Lajtha (unkariksi Lajtha László, 30. kesäkuuta 1892 Budapest - 16\. helmikuuta 1963 Budapest) oli unkarilainen säveltäjä, etnomusikologi ja kapellimestari. Lajtha syntyi Budapestissa. Hän opiskeli kotikaupunkinsa lisäksi Leipzigissa, Genevessä ja Pariisissa, joista viimeksi mainitussa Vincent d’Indyn johdolla. Ensimmäisen maailmansodan jälkeen hän opetti Budapestin konservatoriossa ja kansallisessa akatemiassa. Lajtha tutki Béla Bartókin ja Zoltán Kodályn tavoin unkarilaisia kansanlauluja. Lajtha toimi myöhemmällä urallaan mm. Unkarin radion musiikkillisena johtajana. Hänen tuotantoonsa kuuluu esimerkiksi yhdeksän sinfoniaa, kymmenen jousikvartettoa, kolme balettia ja operetti. == Aiheesta muualla == * http://www.classical- composers.org/comp/lajtha Luokka:Unkarilaiset säveltäjät Luokka:Vuonna 1892 syntyneet Luokka:Vuonna 1963 kuolleet
Nikotiimi

Nikotiimi Oy on Niklas Herlinin omistama Helsingissä toimiva kustannusyhtiö. Yhtiö on perustettu vuonna 2001. Nikotiimi Oy nousi vuosien 2006 ja 2007 aikana julkisuuteen Alma Median kanssa syntyneiden Uusi Suomi -lehden tuotemerkin käyttöön liittyneiden erimielisyyksien vuoksi. Nikotiimin varasi tuolloin uusisuomi.fi- ja usari.fi-verkkotunnukset, jotka viittaavat Alma Median tuolloin omistamaan, vuosina 1919–1991 ilmestyneeseen Uusi Suomi -lehteen.HS.fi Luettu 11.7.2007 Toukokuussa 2007 Nikotiimi Oy ilmoitti hankkineensa Alma Medialta oikeudet Uuden Suomen tavaramerkkeihin, ja aloittavansa Uuden Suomen nimeä käyttävän verkkolehden julkaisemisen saman vuoden aikanaMarkkinointi & Mainonta Luettu 11.7.2007. ==Lähteet== Luokka:Suomalaiset lehtitalot
Kunrei-shiki

Kunrei-shiki () on romanisaatiojärjestelmä, jota käytetään japanin kielen translitteroimisessa latinalaisille aakkosille. Järjestelmä pohjautuu vanhempaan Nihon-shikiin, josta se on muokattu nykyjapaninkielen vaatimuksia vastaavaksi. Nihon-shikin tavoin Kunrei-shiki on japanilaisten itsensä kehittämä ja perustuu japanin ääntämiseen. Järjestelmä on ISOn hyväksymä ja siihen viitataan myös koodilla ISO 3602. == Käyttö == * Kun tavua he (へ) käytetään partikkelina, se kirjoitetaan e. * Kun tavua ha (は) käytetään partikkelina, se kirjoitetaan wa. * Kun tavua wo (を) käytetään partikkelina, se kirjoitetaan o. * Pitkät vokaalit merkitään sirkumfleksilla, esimerkiksi pitkä o kirjoitetaan ô. * n (ん) kirjoitetaan ennen konsonanttia n, mutta ennen vokaaleja n´. * Kaksinkertaiset konsonantit merkitään tuplaamalla poikkeuksetta sokuonia (っ) seuraava konsonantti. * Lause ja kaikki erisnimet aloitetaan isolla kirjaimella. === Kunrei-shikin romanisaatiotaulukko === あ ア a い イ i う ウ u え エ e お オ o (ya) (yu) (yo) か カ ka き キ ki く ク ku け ケ ke こ コ ko きゃ キャ kya きゅ キュ kyu きょ キョ kyo さ サ sa し シ si す ス su せ セ se そ ソ so しゃ シャ sya しゅ シュ syu しょ ショ syo た タ ta ち チ ti つ ツ tu て テ te と ト to ちゃ チャ tya ちゅ チュ tyu ちょ チョ tyo な ナ na に ニ ni ぬ ヌ nu ね ネ ne の ノ no にゃ ニャ nya にゅ ニュ nyu にょ ニョ nyo は ハ ha ひ ヒ hi ふ フ hu へ ヘ he ほ ホ ho ひゃ ヒャ hya ひゅ ヒュ hyu ひょ ヒョ hyo ま マ ma み ミ mi む ム mu め メ me も モ mo みゃ ミャ mya みゅ ミュ myu みょ ミョ myo や ヤ ya ゆ ユ yu よ ヨ yo ら ラ ra り リ ri る ル ru れ レ re ろ ロ ro りゃ リャ rya りゅ リュ ryu りょ リョ ryo わ ワ wa ゐ ヰ i ゑ ヱ e を ヲ o ん ン n が ガ ga ぎ ギ gi ぐ グ gu げ ゲ ge ご ゴ go ぎゃ ギャ gya ぎゅ ギュ gyu ぎょ ギョ gyo ざ ザ za じ ジ zi ず ズ zu ぜ ゼ ze ぞ ゾ zo じゃ ジャ zya じゅ ジュ zyu じょ ジョ zyo だ ダ da ぢ ヂ (zi) づ ヅ (zu) で デ de ど ド do ぢゃ ヂャ (zya) ぢゅ ヂュ (zyu) ぢょ ヂョ (zyo) ば バ ba び ビ bi ぶ ブ bu べ ベ be ぼ ボ bo びゃ ビャ bya びゅ ビュ byu びょ ビョ byo ぱ パ pa ぴ ピ pi ぷ プ pu ぺ ペ pe ぽ ポ po ぴゃ ピャ pya ぴゅ ピュ pyu ぴょ ピョ pyo * Punaisella kirjoitetut merkit ovat kielessä vanhentuneita. === Sallitut poikkeukset === しゃ sha し shi しゅ shu しょ sho つ tsu ちゃ cha ち chi ちゅ chu ちょ cho ふ fu じゃ ja じ ji じゅ ju じょ jo ぢ di づ du ぢゃ dya ぢゅ dyu ぢょ dyo くゎ kwa ぐゎ gwa を wo == Katso myös == * Hepburn- järjestelmä Luokka: Japanin kieli Luokka:Kirjoitusjärjestelmät Luokka:ISO
Abraxas

Abraxas on muinainen sana, jota on kirjoitettu useisiin taikakaluihin ja muihin esineisiin. Sana oli etenkin gnostilaisten käytössä, ja on arveltu, että sanalla on koetettu korvata juutalaisten käyttämä jumalannimi akrostikon. Löydetyt Abraxas-sanan omaavat taikakalut ovat olleet 100–400 väliseltä ajalta. Abraxas on saattanut olla myös egyptiläisten jumala tai demoni. Abraxas edusti myös joissakin näkemyksissä Saatanan ja Jumalan yhteyttä. Luokka:Gnostilaisuus Luokka:Taikaesineet
Basilidelaisuus

Basilidelaiset olivat gnostilainen lahko, jonka perusti aleksandrialainen Basileides toisella vuosisadalla. Basileides väitti saaneensa oppinsa Glaukokselta, apostoli Pietarin oppilaalta. Lahkon opit olivat samankaltaiset kuin ofilaisilla, lisäksi basilidelaiset olivat saaneet vaikutteita zarathustralaisuudesta ja opeissa oli myös yhtäläisyyksiä juutalaiseen kabbalismiin. Basilidealaiset palvoivat korkeinta jumalaa nimeltä Abraxas ja väittivät Jeesuksen olleen vain tämän jumalan maan päälle lähettämä haamu. Lahkolla oli kolme arvoastetta -- materiaalinen, älyllinen ja hengellinen -- ja kaksi vertauskuvallista kuvapatsasta, joista toinen oli mies- ja toinen naispuolinen. Lahkon jäsenet pitivät erilaisista kivistä ja jalokivistä tehtyjä koruja, joissa oli esimerkiksi lintu- ja käärmesymboleja. Basilidelaiselle opille oli keskeistä pahan alkuperän ja pahan voittamisen pohtiminen. Vastaus esitettiin itämaisen gnosiksen muodossa. Basilidelaiset katsoivat maailman jakautuvan hyvään ja pahaan, valoon ja pimeyteen, jotka olivat alun perin erillisiä ja tietämättömiä toisistaan. Tähän vaikutti todennäköisesti zarathustralaisuus. Valon valtakunnan päänä oli Jumala, jota ei ollut luotu. Materiaalinen maailma ja elämä oli saanut alkunsa tästä jumalasta erilaisten henkisten välivaiheiden kautta. Hengellinen maailma yhdistyi Abraxasin mystisessä nimessä, jonka lukuarvo vastasi taivaiden ja päivien lukua. Maanpäällinen elämä oli pelkästään valon puhdistamista pimeydestä. Ihmisillä oli kaksi sielua, joista järkisielu pyrki hallitsemaan. Tämä tarvitsi kuitenkin apua ylhäältä. Luokka:Gnostilaisuus
Hitsauspistooli

Hitsauspistooli on tulityökalu, jota käytetään sytytettäessä avoliekillä toimivia tulityölaitteita, kuten kaasuhitsausvälineitä. Laitteita on niin monenlaisia kuin valmistajiakin, mutta perusperiaate on karkea metallilieriö, joka on kiinnitetty sulkeutuessaan toisiaan hankaavien kaksoisleukojen toiseen osaan. Toisessa osassa on piikivikärki. Nyt kun leuat puristetaan yhteen, piikivi iskee voimakkaan kipinän, joka sytyttää kulloinkin tarvittavan kaasuliekin. Leukoja käyttävät varret voivat olla hyvinkin pitkät: Helsingin katuvalojen toimiessa kaasulla sytyttäjien tärkein työväline oli noin kahden metrin varrella varustettu hitsauspistooli, jolla he saattoivat maasta käsin sytyttää kaasuvalojen liekit. Jokaisen lyhtypylvään juuressa oli erillisellä avaimella käännettävä kaasuhana, jonka sytyttäjä avasi. Itse lyhdyn pohjassa oli neljä suurta ilmareikää, joista hitsauspistoolin kärki mahtui läpi, ja nyt sytyttäjä "ampui" tulen lyhtyyn ja lopuksi sääti liekit oikean korkuisiksi kaasuhanalla. Ja aamulla passipoliisi tai palovartija, joilla myös oli avaimet, sammutti lyhdyt sulkemalla hanat. Menetelmä on hyvin vanha, se kehitettiin jokseenkin yhtä aikaa kaasuvalon kanssa. Hitsauspistooli oli tärkeä työkalu, kun majakkalaivojen kaasulyhdyt sytytettiin. Nykyään on olemassa erillisiä pietsosähköllä toimivia vastaavia laitteita, joihin liittyy useimmiten oma erillinen kertatäyttöinen butaanikaasusäiliö; näissä laitteissa kipinä sytyttää erillisen pienehkön liekin, jota voidaan käyttää laajemmin kuin alkuperäistä kipinää. ==Lähteet== * Suomen Pelastustyön Keskusliitto: Tulityöturvallisuus Luokka:Hitsaus Luokka:Työkalut Luokka:Metallintyöstökoneet
Koodin väritys

Koodin väritys (tunnetaan myös nimillä koodin korostus, syntaksin väritys ja syntaksin korostus, ) on joidenkin tekstieditorien tukema ominaisuus, joka värjää ja korostaa tekstiä (esimerkiksi lähdekoodia) eri värityksin ja muotoiluin visualisoiden näin tekstin rakenteen selkeämmäksi. Koodin värityksestä on apua muun muassa virheiden havaitsemisessa ja väritys oikein toteutettuna nopeuttaa kehittäjää hahmottamaan käsiteltävän kokonaisuuden nopeammin kuin tavallisesti. ==Historia== LEXX (, tunnetaan myös nimellä LPEX), ohjelma jolla kirjoitettiin Oxford English Dictionarya vuonna 1985 oli todennäköisesti ensimmäinen editori joka tuki koodin väritystä. ==Koodin väritys ominaisuutena== Suurin osa tekstieditoreista käyttää koodin värittämiseksi erilaisia säännöllisiä lausekkeita joiden avulla voidaan heuristisesti löytää tekstistä värjättävät ja korostettavat kohdat. Muistin- sekä prosessoritehon käytön osalta säännölliset lausekkeet ovat huomattavasti tehokkaampia verrattuna tilanteeseen, jossa jokaisesta korostettavasta kielestä sisällytettäisiin oma jäsennin ohjelmaan. Suurin haittatekijä säännöllisillä lausekkeilla toteutetuissa koodin värityksissä on menetelmän hitaus verrattuna ohjelmointikielen omaan jäsentimeen. Lisäksi ongelman aiheuttaa värityksen epätäydellisyys. Näiden ongelmien paikkaamiseksi säännöllisiä lausekkeita tarvitaan useita, ja useat säännölliset lausekkeet taas hidastaa itse tekstieditorin toimintaa. Tämä ongelma on kierretty esimerkiksi siten, että koko tiedoston lukemisen ja värittämisen sijasta väritetään vain näkyvä osa, tai tiedoston sisältö luetaan takaperoisesti tiettyyn riviin asti synkronoinnin saavuttamiseksi. ==Esimerkki koodin värityksestä== Alla on yksinkertainen esimerkki koodin värityksestä C++-kielessä: // Luodaan kaikki ikkunat for (int i = 0; i < max; i++) { wins[i] = new Window(); } Esimerkissä kommentti erottuu selkeästi ohjelmakoodista, ja muut osa-alueet (esimerkiksi varatut avainsanat) tulevat selkeästi esiin peruskoodista värityksen ansiosta. Luokka:Ohjelmointi
Kosminen jänne

Kosmiset jänteet ovat hypoteettisia maailmankaikkeuden topologisia defektejä. Ne voivat olla useiden valovuosien mittaisia äärimmäisen ohuita energiasäikeitä. Niiden olemassaoloa ei ole kokeellisesti todennettu, mutta mikäli niitä olisi, ne saattaisivat mahdollistaa aikamatkailun teoriassa ainakin kahdella eri tavalla: Kaksi toisensa ohittavaa kosmista jännettä saattaa kaareuttaa aika-avaruutta siten, että aikamatkailu mahdollistuu. Toinen tapa olisi pujottaa kosminen jänne aikakoneena toimivan madonreiän suuaukon läpi, jolloin madonreikä saattaisi kestää niin kauan, että krononautti eli aikamatkailija ehtii kulkea madonreikätunnelin läpi ajasta toiseen tuhoutumatta. On mahdollista, että jänteet olisivat hyvin massiivisina rakenteina keränneet ympärilleen ainetta ja toimineet siten varhaisessa maailmankaikkeudessa galaksien ja galaksijoukkojen alkusiemeninä.Honkala 1999, s. 89 == Lähteet == * * Honkala, Juho (toim.): Tähtitieteen sanakirja. Wsoy 1999. ISBN 951-0-23765-5 === Viitteet === == Aiheesta muualla == * * * Luokka:Kosmologia
Ville Lyytikäinen

Ville Lyytikäinen (4. helmikuuta 1967 Helsinki – 19. joulukuuta 2016) oli suomalainen pelaaja-agentti ja jalkapallovalmentaja. Lyytikäinen valmensi Veikkausliigassa FC Jokereita 2001 ja FC Hämeenlinnaa 2003–2004. Kaudella 2005 hän toimi Ykkösessä pelanneen FC Hongan päävalmentajana, mutta sai potkut viiden sarjakierroksen jälkeen. Kauden 2007 Lyytikäinen valmensi Atlantis FC:n edustusjoukkuetta. Lyytikäinen toimi myös Pohjois-Haagan yhteiskoulun liikuntalukion jalkapallovalmentajana ja Yle TV2:n Peliuutisten jalkapalloasiantuntijana. Lisäksi hän esiintyi 1980-luvulla Tikkurilan maalitehtaan mainoksissa ujona remonttipoikana, joka sai jokaisessa jaksossa kuulla mestarin ivallisen lausahduksen ”Poi-ika!”, kun hän sattui vilkaisemaan talon tyttöä. Tämän vuoksi Ville Lyytikäisen lempinimi oli Poika. Lyytikäinen esiintyi myös Vääpeli Körmy -elokuvissa ja elokuvassa FC Venus. Vuoden 2012 kuntavaaleissa Lyytikäinen pyrki Helsingin kaupunginvaltuustoon Vasemmistoliiton sitoutumattomana ehdokkaana, mutta ei 134 äänellä tullut valituksi. == Lähteet == == Aiheesta muualla == * Ville Lyytikäisen muistokirjoitus Helsingin Sanomissa Luokka:Suomalaiset jalkapallovalmentajat Luokka:Vuonna 1967 syntyneet Luokka:Vuonna 2016 kuolleet
David Crane

David Crane (s. 13. elokuuta 1957 Philadelphia, Pennsylvania, Yhdysvallat) on yhdysvaltalainen televisiokäsikirjoittaja ja -tuottaja. Hän on Marta Kauffmanin kanssa toinen Frendit-televisiosarjan pääkäsikirjoittajista ja luojista. Crane voitti vuonna 2002 parhaan komediasarjan Emmy-palkinnon Frendit-sarjasta yhdessä sarjan muiden tuottajien kanssa. == Sarjoja == * Dream On, 1990 (käsikirjoittaja ja tuottaja) * Frendit, 1994 (luoja, käsikirjoittaja ja tuottaja) * Veronica's Closet, 1996 (luoja ja tuottaja) * Jesse, 1998 (tuottaja) * The Class, 2006 (luoja, käsikirjoittaja ja tuottaja) * Episodes, 2011 (luoja, käsikirjoittaja ja tuottaja) == Frendit == Frendeihin Crane loi useita hahmoja Martha Kauffmanin kanssa. Frendeihin he loivat Jennifer Anistonin esittämän Rachel Greenin, Courteney Coxin esittämän Monica Gellerin, Lisa Kudrowin esittämän Phoebe Buffayn, sekä mieshahmot Ross Gellerin (Monican isoveljen), jota esitti David Schwimmer, Matt LeBlancin esittämän Joey Tribbianin sekä Chandler Bingin, jonka roolissa esiintyi Matthew Perry. Sivuhahmoja sarjassa olivat mm. Gunther (Central Perk kahvilan työntekijä) jota esitti James Michael Tyler, Maggie Wheelerin esittämän Janicen, Christina Phicklersin esittämä Judy Geller. Kaksoisroolissa sarjassa esiintyivät David Schwimmer (Ross Geller, Russ) sekä Lisa Kudrow (Phoebe Buffay, Ursula Buffay) == Aiheesta muualla == * Luokka:Elävät henkilöt Luokka:Frendit Luokka:Vuonna 1957 syntyneet Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat
Pit (Kid Icarus)

Pit (, Pitto) on Nintendon Kid Icarus -pelisarjassa esiintyvä fiktiivinen videopelihahmo ja sarjan päähenkilö. Hän on valon jumalatar Palutenan uskollisin palvelija ja hänen kuninkaallisen henkivartijakaartinsa johtaja. ==Kid Icarus -sarja== Pit esiintyi ensimmäisen kerran NES:in Kid Icarus -pelissä, jossa hän on pieni alamaailmaan ansaan jäänyt enkeli. Hän on saanut vangitulta Palutenalta tehtävän kukistaa pimeyden jumalatar Medusa. Käyttäen kolmea pyhää aarretta (Pegasoksen siipiä, peilikilpeä ja valonuolia), Medusa johtaa kauhean voiman omaavaa armeijaa, joka uhkaa Taivaassa sijaitsevaa Enkelimaata ja Palutenan palatsia. Aseenaan taikavoimia omaava jousi, Pit lähtee hakemaan kolmea pyhää aarretta takaisin ja palauttamaan rauhan. Game Boyn Kid Icarus: Of Myths and Monsters -pelissä Pit on määrätty puolustamaan Enkelimaata pahan Orcosin johtamia demoneita vastaan, jotka aikovat tunkeutua maahan. Palutena antaa Pitille tehtäväksi hankkia kolme pyhää aarretta ja saada niiden avulla oikeat voimat, voidakseen voittaa Orcosin tämän hyökätessä. ==Super Smash Bros Brawl== Pitkän odotuksen jälkeen Pitin ilmoitettiin olevan mukana vuonna 2008 ilmestyvässä Super Smash Bros. Brawl -pelissä pelattavana hahmona. Pit on saanut uudelleensuunnitellun, "realistisemman" ulkomuodon ja hän käyttää aseinaan ensimmäisestä Kid Icarus -pelistä tuttuja pegasoksen siipiä, peilikilpeä sekä valonuolia. Pelissä hänen Final Smash -liikkeensä on Palutenan armeija. Kun hän saa Final Smash -pallon, hän kutsuu Palutenan, joka ohjaa hänen armeijansa hyökkäämään vastustajia kohti kaikkialta. ==Kapteeni N - Pelimestari== Pit on yksi Kapteeni N -animaation ja -sarjakuvan päähahmoista. Hän on sarjassa yksi pääasiassa videopelihahmoista koostuvan N-ryhmän jäsenistä. He puolustavat Videomaata sitä havittelevilta mahtavilta vihollisilta, kuten Äitiaivolta ja Munakoisovelholta. Kuten Kid Icarus -pelisarjassa, Pitillä on aseenaan taikajousi sekä viini, jossa hän säilyttää nuoliaan. Nuolet ovat erilaisia ja ne aiheuttavat ainutlaatuisia vaikutuksia osuessaan kohteeseensa. Pitillä on myös kyky olla lennossa kaiken aikaa, vaikka peleissä hänellä täytyy olla Pegasoksen siivet hallussaan. Eräs kiinnostava seikka on, että sarjassa Pitiä ei kutsuta Pitiksi, vaan "Kid Icarukseksi". Hänen puhetapaansa kuuluu usein lisätä tärkeiden sanojen loppuun pääte "-cus" tai jokin muu loppuliite. ==Aiheesta muualla== *Pitin biografia virallisella Super Smash Bros. Brawl -sivustolla. Luokka:Nintendon pelihahmot Luokka:Kuvitteelliset jousiampujat Luokka:Super Smash Bros. -pelisarjan hahmot Luokka:Nintendon maskotit fr:Kid Icarus#Scénario
Marta Kauffman

Marta Fran Kauffmann (s. 21. syyskuuta 1956) on yhdysvaltalainen käsikirjoittaja ja televisiotuottaja. Parhaiten hänet tunnetaan toisena luojana tilannekomediasarjassa Frendit David Cranen rinnalla. Kauffman ja Crane sekä Kevin Bright olivat myös sarjan pääkäsikirjoittajia. Kauffman ja Crane ovat myös tuottaneet yhdessä komediasarjat Veronican salaisuudet ja Jesse. Vuonna 2005–2006 Kauffman toimi päätuottajana sarjassa Related. Kauffman kävi Brandeisin yliopistoa ja valmistui teatterin kandidaatiksi vuonna 1978. Hän on asunut vuodesta 2013 asti yhdessä hänen aviomiehensä Michael Skloffin (Frendien tunnuslaulun säveltäjä) kanssa Los Angelesissa. Kauffmanilla on kolme lasta. Elokuva/tv-sarja Vuosi Nmi Rooli Huomiot 1987 Everything's Relative Käsikirjoittaja Käsikirjoitti yhden jakson 1990-1996 Dream On Luoja, käsikirjoittaja, tuottaja Toimi vuosina -90-96 käsikirjoittajana ja tuottajana 1991 Sunday Dinner Käsikirjoittaja Käsikirjoitti yhden jakson 1992-1993 The Powers That Be Luoja 1993 Family Album Luoja 1994 Couples (TV Movie) Käsikirjoittaja Myös apulaistuottaja 1994-2004 Frendit Luoja, vastaava tuottaja, käsikirjoittaja 1994-2004: vastaava tuottaja ja käsikirjoittaja 1995-1996: näyttelijä (ohjaaja) 1997-2000 Veronican salaisuudet Luoja, vastaava tuottaja 1998-2000 Jesse Vastaava tuottaja 2005-2006 Related Vastaava tuottaja 2007 Gifted (TV Movie) Vastaava tuottaja 2008 Blessed Is the Match: The Life and Death of Hannah Senesh (Documentary) Vastaava tuottaja 2010 Independent Lenses Vastaava tuottaja 2011 Five Luoja, vastaava tuottaja 2012 Hava Nagila: The Movie (Documentary) Tuottaja 2013 Call Me Crazy: A Five Film Luoja, vastaava tuottaja 2015 Grace and Frankie Luoja, vastaava tuottaja == Lähteet == * Luokka:Frendit Luokka:Yhdysvaltalaiset televisiokäsikirjoittajat Luokka:Vuonna 1956 syntyneet Luokka:Elävät henkilöt
Keltainenmeri

KeltainenmeriKiinankieliset nimet: suomeen mukautettu vai kansainvälinen nimiasu? kielitoimistonohjepankki.fi (, ) on Itä-Kiinan meren pohjoinen osa ja siten osa Tyyntämerta. Keltainenmeri sijaitsee Manner-Kiinan ja Korean niemimaan välissä. Nimensä se on saanut Keltaisestajoesta lähtöisin olevista hiekan murusista, jotka värjäävät veden. Itä-Kiinan merestä Keltaisenmeren erottaa viiva, joka kulkee Kiinan Jangtsejoelta Jejun saarelle Korean niemimaan eteläpuolella. Keltaisenmeren pohjoisosassa Koreanlahden länsipuolella sijaitsee suuri merestä jokseenkin erillinen lahti, Bohainmeri, jonka rajaavat pohjoisessa Liaodongin niemimaa ja etelässä Shandongin niemimaa. Ilman Bohainmerta Keltaisenmeren pinta-ala on noin 380 000 neliökilometriä. Meren keskisyvyys on 44 metriä ja syvin kohta vain 152 metrin syvyydessä. Keltaisenmeren matalan pohjan muodostaa edellisen jääkauden jälkeen (alle 10 000 vuotta sitten) mereen uponnut mannerjalustan osa. Kiinan rannikko on matalaa, Korean puolella rannikko on jyrkempi. Mereen virtaa vuosittain valtava määrä sedimenttejä Keltaisesta- ja Jangtsejoesta. Keltaisenmeren ilmastolle luonteenomaisia ovat kylmät ja kuivat talvet sekä kosteat ja lämpimät kesät, joiden aikana esiintyy taifuuneja. Sumu on yleistä rannikkoalueilla. Mereen virtaa etelästä lämpimän Tsushimanvirran osa, joka eroaa päävirrasta Japanin Kyūshūn saaren länsipuolen tienoilla. Vuorovesi on voimakas etenkin Korean rannikolla ja voi nousta keväällä 8,2 metriin. Bohainmeren sisin rannikko jäätyy talvella. Keltainenmeri on tärkeää kalastusaluetta etenkin Kiinalle ja Korealle, ja alueella esiintyy tyynenmerensilliä, sinimakrillia ja turskaa. Kaikki lajit ovat ylikalastettuja. Alueelta löytyy myös vesilintuja sekä, kilpikonnia ja pyöriäisiä. Meren pohjoisosasta on löydetty myös öljyä, ja sen ylittävä kauppa on lisääntynyt. Tärkeimmät satamat ovat Kiinan rannikolla Dalian, Tianjin, Qingdao ja Qinghuandao, Pohjois-Koreassa Namp’o ja Etelä-Koreassa Incheon. == Lähteet == == Aiheesta muualla == Luokka:Tyynimeri Luokka:Korea Luokka:Kiinan maantiede Luokka:Seulonnan keskeiset artikkelit
Mažeikiai

Mažeikiai (, ) on Liettuan kahdeksanneksi suurin kaupunki. Vuonna 2012 Mažeikiain väkiluvuksi arvioitiin oli 36 700 asukasta. Kaupunki sijaitsee Maan luoteisosassa lähellä Latvian rajaa ja siellä puhutaan alangolle tyypillistä samogiittimurretta. Mažeikiaissa on oluttehdas.Liettua Suomalainen matkaopas s.179 ISBN 978-952-9715-33-6 left|thumb|Ortodoksinen kirkko Mažeikiaissa. ==Historia== Ensimmäiset kirjalliset maininnat kaupungista ovat vuodelta 1335, jolloin muuan Kalparitaristoon kuuluva historioitsija mainitsee taistelun, jossa herttua Mazeikan maat tuhottiin. Vuonna 1869 kaupunki alkoi laajeta huomattavasti, kun Liepājan-Vilnan rautatie valmistui. Mažeikiaihin rakennettiin ortodoksinen kirkko vuonna 1894, katolinen kirkko 1902 sekä luterilainen vuonna 1906. Kaupungissa oli 1900-luvun alussa myös huomattava juutalaisyhdyskunta Vuonna 1980 kaupunkiin rakennettiin Baltian ainoa öljynjalostamo Mažeikių Nafta. ===Asukasluvun kehitys=== Vuosi 1959 1970 1979 1989 2001 2011 2012 Väkiluku == Lähteet == ==Aiheesta muualla== *Kunnallispiirin kotisivut *Kaupunkiin keskittynyt portaali (mazeikiu.info) Mazeikai
PhpDocumentor

phpDocumentor on LGPL-lisenssillä julkaistava dokumentointityökalu. phpDocumentor on javadocin kaltainen, PHP:llä luotu dokumentoija, jonka avulla PHP:n lähdekoodista voidaan lukea ja generoida kommenttien dokumentaatio. phpDocumentor tukee sekä oliopohjaista että proseduraalisella koodilla varustettua lähdekoodia, ja työkalun avulla voidaan julkaista dokumentti HTML-, PDF-, CHM- ja DocBook-muodossa. phpDocumentor osaa linkittää eri dokumentin alueiden välillä yhdistäen näin erilliset dokumentit yhdeksi dokumenttikokonaisuudeksi luoden samalla tarvittavat viittaukset PHP:n perusdokumentaatioon. phpDocumentoria varten luotu kommenttilohko voisi näyttää esimerkiksi seuraavalta: /** * Bar-apuluokka luokalle Foo * * Bar- apuluokka lisää luokalle Foo toiminnon Baz * * @see Foo * @todo Tehosta Baz toimintaa */ ==Aiheesta muualla== * phpDocumentor Luokka:PHP
Madge Sinclair

Madge Dorita Sinclair (28. huhtikuuta 1938 Kingston, Jamaika – 20. joulukuuta 1995) oli jamaikalainen näyttelijä. Ennen näyttelijänuraansa hän toimi kotisaarellaan opettajana. Sinclair sai Emmy-ehdokkuuden roolistaan Bellenä Alex Haleyn teokseen pohjautuvassa televisiosarjassa Juuret (1977). Myöhemmällä urallaan Sinclair esiintyi muun muassa komediaelokuvassa Prinssille morsian (Coming to America, 1988) ja Leijonakuninkaassa (1994) Simban äidin Sarabin ääninäyttelijänä. Hänellä todettiin 1980-luvun alussa leukemia, johon hän kuoli joulukuussa 1995. == Lähteet == Luokka:Jamaikalaiset näyttelijät Luokka:Primetime Emmy -palkinnon saajat Luokka:Vuonna 1938 syntyneet Luokka:Vuonna 1995 kuolleet
Messier 79

Messier 79 (M79, NGC 1904) on Jäniksen tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1780. Se sijaitsee 42 000 valovuoden päässä Maasta. Joukon iäksi on arvioitu 10–13 miljardia vuotta. M79:n suhteellinen kirkkaus on 8,0, joten sen näkemiseen tarvitaan kiikari. Yksittäisten tähtien erottaminen vaatii jo keskikokoisen kaukoputken. == Lähteet == == Aiheesta muualla == * SEDSin Messier -sivut M79:stä 079 M079 1904
What You Waiting For?

What You Waiting For? on kappale, jonka on kirjoittanut Gwen Stefanin lisäksi Linda Perry Stefanin ensimmäiselle sooloalbumille Love.Angel.Music.Baby. Kappale on julkaistu albumin ensimmäisenä singlenä vuoden 2004 loppupuolella. Kappale on saanut suurta suosiota kriitikoilta. == Musiikkivideo == Kappaleen musiikkivideon on ohjannut Francis Lawerence. Videolla Stefani on kuvattu etsimässä inspiraatiota kappaleiden sanoituksien kirjoittamiseen. Video alkaa pitkällä musiikittomalla kuvauksella jossa Stefani palaa Los Angelesista No Doubtin Rock Steady kiertueelta. Gwenin sooloprojekti ei ota edetäkseen. Osa videosta kuvaa, kuinka Gwen yrittää tuloksetta kirjoittaa musiikkia, kunnes japanilainenlelu juoksee pianon kannella aiheuttaen sen, että Gwenin kädessä oleva tikittävä kello putoaa maahan. Sen jälkeen hän joutuu erikoiseen fantasiamaailmaan, joka pohjautuu Liisa ihmemaassa -elokuvaan. Videon lopussa Gwen palaa takaisin äänitysstudioon. == Singlen versiot == *CD single #What You Waiting For? (album version) #What You Waiting For? (Jacques Lu Cont's TWD mix) #What You Waiting For? (instrumental) #Snippets/Gwen Stefani/L.A.M.B. (international version) #What You Waiting For? (video/director's cut: explicit version) *North American vinyl single #What You Waiting For? (album version) #What You Waiting For? (instrumental) *French single #What You Waiting For? (Armand Van Helden remix) #What You Waiting For? (The Rude Ho mix) #What You Waiting For? (Armand Van Helden dub) == Listasijoitukset == {| width="0%" |- valign="top" | width="50%" | Lista (2004) Paras sijoitus Australian ARIA singlelista 1 Britannian singlelista 4 Suomen singlelista 4 Ruotsin singlelista 6 Saksan singlelista 22 U.S. Billboard Hot 100 singlelista 47 Luokka:Vuoden 2004 kappaleet Luokka:Gwen Stefanin kappaleet
AS Beauvais Oise

AS Beauvais Oise on ranskalainen jalkapalloseura, joka perustettiin vuonna 1945 nimellä AS Beauvais-Marissel. Vuonna 1986 seuran uudeksi nimeksi tuli pelkkä AS Beauvais ja kolme vuotta tämän jälkeen otettiin käyttöön nykyinen nimi. == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1945 perustetut urheiluseurat Luokka:Oise
Messier 92

Messier 92 (M92, NGC 6341) on Herkuleen tähdistössä sijaitseva pallomainen tähtijoukko, jonka saksalainen tähtitieteilijä Johann Elert Bode löysi vuonna 1777. Charles Messier löysi sen itsenäisesti ja lisäsi luetteloonsa vuonna 1781. Se sijaitsee 27 000 valovuoden päässä Maasta. Joukon iäksi on arvioitu 11-13 miljardia vuotta. M92:n suhteellinen kirkkaus on 6,5, joten se on hyvissä olosuhteissa erotettavissa ilman apuvälineitä. == Lähteet == == Aiheesta muualla == * SEDSin Messier -sivut M92:sta 093 M092 6341
US Boulogne

US Boulogne on vuonna 1898 perustettu ranskalainen jalkapalloseura Boulogne- sur-Merin kaupungista, Pas-de-Calais'n departementista. Kaudella 2008/09 seura sijoittui Ligue 2:ssa kolmanneksi ja nousi ensi kertaa seurahistoriassa pääsarjatasolle. Visiitti jäi kuitenkin yhden kauden mittaiseksi, sillä kauden 2009/10 päätteeksi US Boulogne putosi takaisin Ligue 2:een. Liigasta putoamisen jälkeen Boulognen menestys jäi vaisuksi ja kauden 2011/12 päätteeksi se putosi takaisin Nationaliin. == Entisiä pelaajia == * Franck Ribéry * Lucien Leduc * N’Golo Kanté == Entisiä päävalmentajia == * Michel Estevan * Alex Dupont * Laurent Guyot * Philippe Montanier == Lähteet == == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1898 perustetut urheiluseurat Luokka:Pas-de- Calais
Ersekë

Ersekë on kaupunki Kaakkois-Albaniassa, Korçën maakunnassa, Kolonjën kunnassa. Kaupungissa oli vuoden 2011 väestönlaskennan mukaan 3 746 asukasta. Kaupunki sijaitsee Osumjoen ja Gramozvuoren vieressä. Ottomaanivallan aikaan Ersekë oli pieni kauppakaupunki. Kommunismin aikana alettiin valmistaa ruokaa ja alkoholijuomia ja paikallishallinto perustettiin. Kaupungissa on museo, hotelli ja palveluyrityksiä. Sieltä on kotoisin jalkapalloseura KS Gramozi Ersekë. == Lähteet == == Aiheesta muualla == Luokka:Albanian kaupungit Luokka:Albanian entiset kunnat Luokka:Korçën maakunta
Konnamonni

Konnamonni (Clarias batrachus) on Etelä- ja Kaakkois-Aasiasta peräisin oleva ankeriasmonnilaji. Se on suosittu ruoka- ja akvaariokala, jota on vahingossa päästetty luontoon mm. Floridassa. Siellä siitä on tullut merkittävä ekologinen uhka alkuperäisluonnolle, ja nykyisin konnamonnia pidetäänkin yhtenä maailman sadasta haitallisimmasta vieraslajista. == Elinympäristö == Konnamonni suosii luontaisella esiintymisalueellaan Malesiassa, Intiassa ja Sri Lankassa lammikoita jotka katoavat kuivana kautena. Se pystyy ryömimään maata pitkin tarvittaessa isompiin lammikoihin. Tarvittaessa se voi myös kaivautua mutaan ja vaipua horrokseen. Koska sen asuttamat lammikot ovat yleensä vähähappisia, se pystyy ottamaan happea ilmakehästä tavallisen kidushengityksen lisäksi. == Konnamonni akvaariossa == Konnamonni on melko suureksi kasvava monni, joten akvaario saisi olla todella tilava. Laji on yksi esimerkki niin sanotuista ongelmakaloista, joita ei oikeastaan juuri pitäisi olla myytävänä. Ahnaana petona se syö altaan kaikki muut asukit, jotka mahtuvat suusta sisään. Nekin kalat, jotka ovat liian suuria konnamonnin syötäväksi, kärsivät monnin hyökkäävästä käyttäytymisestä. == Lähteet == == Aiheesta muualla == * Luokka:Ankeriasmonnit Luokka:Akvaariokalat
Marcq

Marcq voi tarkoittaa useita paikkakuntia Ranskassa: *Marcq (Ardennes), kunta Ardennesin departementissa *Marcq (Yvelines), kunta Yvelinesin departementissa *Marcq-en-Barœul, kunta Nordin departementissa *Marcq-en-Ostrevent, kunta Nordin departementissa
CSA

CSA voi tarkoittaa seuraavia asioita: * CSA, Canadian Standards Association, kanadalainen standardisoimisjärjestö * ČSA, tšekkiläinen lentoyhtiö * Canadian Space Agency, Kanadan avaruusjärjestö * Amerikan konfederaatio () Yhdysvaltain sisällissodassa
Mieres

Mieres voi tarkoittaa seuraavia: ;paikkoja: *Mieres (Asturia), kunta Asturiassa, Espanjassa *Mieres (Girona), kunta Gironan maakunnassa, Espanjassa ;henkilöitä: *Roberto Mieres (1924-2012), argentiinalainen Formula 1 -kuljettaja
Thomas Hodgkin

Thomas Hodgkin (17. elokuuta 1798 – 5. huhtikuuta 1866) oli brittiläinen lääkäri, joka muistetaan ensimmäisenä Hodgkinin lymfooman kuvanneena henkilönä. Hodgkin syntyi Middlesexin kreivikunnassa kveekariperheeseen. Hän sai yksityisopetusta ja myöhemmin koulutusta lääketieteellisessä opistossa Lontoossa sekä Edinburghin yliopistossa, Skotlannissa. Hodgkin matkusti vuonna 1821 Italiaan ja Ranskaan. Hän oppi käyttämään stetoskooppia, jonka René Laënnec oli vasta muutamia vuosia aiemmin keksinyt. Hogdkin kuvasi nimeään kantavan syöpäsairauden asiakirjassaan On Some Morbid Appearances of the Absorbent Glands and Spleen vuonna 1832. Hodgkin kuoli punatautiin Tel Avivissa. == Lähteet == * Claus Bernet: Thomas Hodgkin, in: BBKL, 29, 2008, 662-673, online: http://www.bautz.de/bbkl/h/hodgkin_t.shtml Luokka:Brittiläiset lääkärit Luokka:Vuonna 1798 syntyneet Luokka:Vuonna 1866 kuolleet
Helsingin majakka

Helsingin majakka eli Helsingin kasuuni on Suomenlahdella sijaitseva pohjamajakka, jonka rakentaminen aloitettiin toukokuussa 1958 ja saman vuoden elokuussa se upotettiin sijoituspaikalleen 13 metrin syvyyteen. Tornin vedenpäällisten osien valamista kuitenkin jatkettiin vielä seuraavana kesänä, ja virallisesti majakka otettiin käyttöön syyskuussa 1959. Majakka toimii kauko-ohjauksella Harmajalta käsin. == Rakenne == Majakka tunnetaan yleisesti nimellä Helsingin kasuuni. Sana kasuuni tulee ranskan sanasta caisson, joka tarkoittaa kirstua tai koteloa. Tällä viitataan majakan rakenteeseen. Majakan valamalla toteutettu vedenalainen osa, joka toimii sen perustana, muistuttaa ylösalaisin käännettyä suppiloa. Tämä kasuuniosa on 15 metriä korkea. Pohjan halkaisija on 19 metriä ja yläosan 6 metriä. Valutyöt alkoivat toukokuussa 1958 Suomenlinnan allastelakalla. Hinaaja Turso kuljetti valmiin kasuuniosan paikoilleen saman vuoden elokuussa. Kasuunin paikalla oli 13 metriä vettä, joten kaksi metriä kasuuniosan kaulaa jäi pinnan yläpuolelle talven ajaksi, päällään tilapäinen loisto. Muutama laiva ehti törmätä kasuuniosan huippuun syksyn aikana. Jälkimmäinen alus saatiin kiinni, sillä sekin vaurioitui, ja varustamo joutui maksamaan korvauksia. Keväällä majakan rakentamista päästiin kuitenkin jatkamaan kasuunin päälle tulevan tornin liukuvalutöillä. Syyskuun alussa vuonna 1959 torniosa valmistui. Sen korkeus merenpinnasta on 25 metriä. Majakan rakennusmateriaali on teräsbetoni. Tornin alaosaa verhoaa teräsvaippa. Majakkatornissa on kahdeksan kerrosta. Ylimpänä olivat radiomajakan antenni sekä valo. Tästä alaspäin olevissa kerroksissa sijaitsivat valon ohjaus, radio- ja kauko-ohjaus, majoitustilat yhdessä kerroksessa, sähkötaulu, konehuone kahdessa kerroksessa ja näiden välissä tikkaat. Teräsvaipan kohdalla sijaitsevat konehuoneen alempi kerros ja pumput. Pumppuhuoneen alla on syvälle kasuuniosaan ulottuva polttoainesäiliö, josta riitti dieselöljyä vuodeksi. == Laitteisto == Alun perin majakkaa operoitiin Harmajan luotsiasemalta käsin kauko-ohjauksella. Majakan valokeilalla oli 60 000 kandelan valovoima, jonka lähteenä oli linssitön 1 500 watin sähkölamppu. Varalla oli kaasuvalo. Sähkövalo näkyi 19 meripeninkulman päähän. Radiomajakalla oli kantamaa 60 meripeninkulmaa ja tutkamajakalla 15 meripeninkulmaa. Tornin huippu sai vuonna 1984 ylleen vielä helikopteritason. Nykyisin majakassa on käytössä enää aurinkoenergialla toimivat valo- ja tutkamajakka. Valon kantomatka on 12 meripeninkulmaa. == Lähteet == == Aiheesta muualla == Majakka Luokka:Helsingin liikenne Luokka:Suomen majakat
Ozoir

Ozoir on osa seuraavien ranskalaisten kuntien nimiä: *Ozoir-la-Ferrière Seine- et-Marnen departementissa *Ozoir-le-Breuil Eure-et-Loirin departementissa.
Messier 107

Messier 107 (M107, NGC 6171) on Käärmeenkantajan tähdistössä sijaitseva pallomainen tähtijoukko, jonka ranskalainen tähtitieteilijä Pierre Méchain löysi vuonna 1782. Pallomaisia tähtijoukkoja tutkinut Helen Sawyer Hogg lisäsi sen jälkikäteen Messierin luetteloon vuonna 1947. Joukko sijaitsee Linnunradan tasossa 21 000 valovuoden päässä Maasta. Sen ikä on noin 11-13 miljardia vuotta. M107:n suhteellinen kirkkaus on 8,1, joten sen havaitsemiseen tarvitaan kiikari. Keskikokoisella kaukoputkella siitä on erotettavissa jo yksittäisiä tähtiä. == Lähteet == == Aiheesta muualla == * SEDSin Messier -sivut M107:sta * (Zoom auf M 107) 107 Luokka:Pallomaiset tähtijoukot 6171